Bya BASASI BA BUKEDDE
Ssande (April 6):
Emisinde gya Kabaka
NG’EBULA olunaku lumu lwokka emisinde gy’amazaalibwa ga Kabaka giyinde, omuyimbi Ragga Dee akunze bayimbi banne n’Abaganda okugyetabamu nti lwe banaalaga nga bali naye (Kabaka) mu kulwanyisa ekirwadde ky’okutonnya mu bakazi (fistula).
Bino Ragga Dee yabyogedde eggulo bwe yazze ku ofiisi za Bukedde okwewandiisa okwetaba
mu misinde gino n’agula ne tikiti za mitwalo 20 ziweebwe abayimbi abatanneewandiisa.
Emisinde gino egikuza amazaalibwa ga Kabaka aga 59, giyinda ku Ssande nga gyawuddwaamu
ebiti bisatu; egya kiromita 5, 10 ne 21.
Gisuubirwa okusimbulwa Kabaka ku Lubiri e Mmengo. Ku Lwokusatu, kkampuni ya Mukwano yawagidde emisinde gino ne tikiti za 1,000,000/- ssaako ebizigo ne ssabbuuni.
Kitunziwaayo, Nicol Brown ye yazikwasizza minisita w’Emizannyo e Mmengo, Henry Ssekabembe.
Eggulo (Lwakuna), abakungu ba Buganda Land Board, Priscilla Kalibbala Kyotera ne Abbey Ntambi
baaguze tikiti za mitwalo 56 ate omubaka wa Kyotera mu Palamenti, Haruna Kasolo yaguze
za mitwalo 20.
Abaganda bakungiddwa okujjumbira emisinde gya Kabaka
lug_Latn lim_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn